***НАРОДНО ЧИТАЛИЩЕ*** ***“ ОТЕЦ ПАИСИЙ 1905”***

 *гр. Полски Тръмбеш , ул. “Търговска” № 94*

 *Е-mail:* *chitalishte\_ptrambesh@abv.bg*

 **ОТЧЕТ**

 **ЗА ДЕЙНОСТТА НА ЧИТАЛИЩЕТО ПРЕЗ 2022 ГОДИНА**

**.**

 **2022 година основа в дейността на читалището бе съхранение на културно – историческото ни наследство и фолклор, развитие на любителското художествено творчество и осигуряване възможности на съгражданите ни за по – широк достъп до информация. Работихме по традиционните, доказали своята ефективност програми: „Зимни празници„; „Пролет край Янтра”; „Седмица на детската книга и изкуствата за деца”; „Майски дни на културата”; „Лятна работа с децата”; Културната програма за Празника на града ; честванията на бележити дати и годишнини от Националния календар.**

**І. ОРГАНИЗАЦИОННА ДЕЙНОСТ**

**На проведеното отчетно - изборно събрание на 21 март 2022 г. бе преизбрано Настоятелството от 7 члена, с Председател Нелушка Миновска . През година се проведоха 3 заседания, на които се планираха, обсъждаха и оценяваха читалищните дейности и работата на служителите. Членовете на Настоятелството вземаха пряко участие в инициирането и реализирането на изявите.**

**Участвахме с проект към Национален фонд „Култура” по "ПРОГРАМА ЗА ВЪЗСТАНОВЯВАНЕ И РАЗВИТИЕ НА ОРГАНИЗАЦИИ В ОБЛАСТТА НА ЛЮБИТЕЛСКОТО ТВОРЧЕСТВО" и спечелихме финансово подпомагане на стойност 14 949 лева за реализация на проект „ Българското народно творчество – светлина в душата на българина”. Работата по изпълнението на проекта стартира от месец септември. С него ще надградим , обогатим и популяризираме дейността Фолклорна формация „Полянци” , ще дадем възможност танцовото изкуство да достигне до по-широк кръг публика. С поставянето на обща композиция за всички възрастови групи от състава ще изградим по-голяма сплотеност между големи и малки танцьори, творчески обмен и предаване на уменията.**

 **С този креативен подход целим да допринесем за подобряване на танцовото майсторство на самодейците и привличане на повече нови участници. Ще се изработят 32 нови фолклорни костюма-20 за момичета и 12 за момчета на стойност 6 760 лв.**

 **Танцовия спектакъл ще бъде представен на читалищната сцена и на градския площад по време на Гергьовските празници, освен това с него ще се включим в Празниците на селата от Община Полски Тръмбеш, ще гостуваме на села и градове от съседните общини - Великотърновски и Русенски регион, ФФ „Полянци” ще се представи на национални и международни фолклорни форуми . Ще бъде излъчен от телевизия Евро фолк гр. Велико Търново, качен на сайта на Община Полски Тръмбеш, на фейсбук страниците на читалището и ФФ „Полянци” и инстаграм.**

**През месеците юни - август 2022г. съвместно с Бюро по труда гр. Свищов и „Вал прогрес консулт” София работихме по Проект „Успешни заедно”- 2022 , в библиотеката се обучиха 20 курсиста по професия „Продавач – консултант”.**

**Отново чрез Бюро по труда гр. Свищов, по Програма за обучение и заетост на продължително безработни лица – Компонент 1 , от месец октомври за една година в читалищната библиотека имаме назначен хигиенист.**

**В края 2022 година библиотеката спечели Проект ”Българските библиотеки – съвременни центрове за четене и информираност” към Министерството на културата на стойност 1383,38 лева, с които бяха закупени 114 тома нова литература.**

 **ІІ. КУЛТУРНО – ПРОСВЕТНА ДЕЙНОСТ**

**В сътрудничество с Общината, училището, клуба на пенсионера, детската градина и други организации, съпричастни към културно – просветното дело, читалището активно участва в планирането и реализирането на културния живот в града ни.**

**Началото на културните изяви за 2022 година бе поставено от читалищната библиотека с онлайн презентации, подреждане на витрини и изложби на книги за годишнините от раждането на: Автора на „Мечо пух” – Алън Милн, автора на „Алиса в страната на чудесата -„Луис Карол”, Чарлс Дикенс, Емилиян Станев, Цветан Ангелов, Владимир Димитров- Майстора , Райна Попгеоргиева, Георги Бенковски, Васил Левски.**

 **На 18 февруари на паметника на Апостола се поднесоха венци и цветя , ученици от начален курс на СУ „Цанко Церковски” изнесоха литературно-музикална програма.**

**Поредицата от пролетни изяви започна с Мартенска работилница в читалищната библиотека с деца от начален курс на СУ. Баба Марта посрещнахме с детско утро в библиотеката с децата от първите класове.**

**С онлайн презентации бяха отбелязани Международния ден на приказката, Световния ден на водата, Благовещение, годишните на Чудомир и Димчо Дебелянов.**

**На 21 март се състоя Общото отчетно –изборно събрание на читалището с Пролетен концерт , в който участваха ДМШ и ФФ „Полянци”.**

**В края на месец март библиотеката обяви конкурс за рисунки „Пролетни вдъхновения” за децата от начален курс .**

**От 1-10 април по Програма „Ваканция в библиотеката” желаещите ученици имаха възможност да се забавляват със занимателни настолни и интерактивни игри, рисуваха, апликираха и четоха.**

**През месец април библиотеката бе посетена от децата от ЦДГ „Детски свят” в рамките на Национална кампания „Похода на книгите”. По инициативата на фондация „Детски книги”- „Остави всичко и чети” на библиотеката гостуваха третите класове на СУ „Цанко Церковски”, организиран бе маратон по четене.Учениците от първите класове участваха в театър на приказката с приказките на Андерсен. Децата от подготвителна група при СУ също посетиха библиотеката и се запознаха с правилата, научиха за Мечо пух на Алън Милн и участваха във викторина. С учениците от четвъртите класове бе проведен час в библиотеката посветен на 190 годишнината от раждането на Луис Карол. А за учениците от вторите класове се организиран маратон по четене - „Прочетете ми приказка” посветен на 120 годишнината на Ангел Каралийчев.**

**Гергьовден празнувахме на градския площад с концерт на ФФ „Полянци” ФК „Луди Млади”, ДМШ и дует Тодор Тодоров и Петър Петров.**

**През май ни гостува кино „Латона” с филмите „Петя на моята Петя”, „ Бай Иван”, „Мей червената панда” и „ В сърцето на машината”.**

**24 май чествахме с програма на ученици от СУ „Цанко Церковски” на площада. Във фоайета на читалището бе открита изложба с рисунки от конкурса „Пролетни вълнения” Най- добрите получиха награди от библиотеката , които връчи Председателят на читалището г-жа Миновска.**

**По традиция на 25 май с празник, организиран от Общината на градския площад , изпратихме абитуриентите от випуск 2022. В програмата участваха възпитаници на ДМШ.**

**Празникът по случай Деня на детето се състоя на площад „Възраждане”. Аниматорите от студио „Веселяците” - град Русе дариха децата с много настроение и забавления**.

**На 8 юли посрещнахме участниците в Похода на мира на градския площад. Деца от музикалната школа поздравиха гостите със свой изпълнения.**

 **В Програма „Лято в библиотеката” през месеците юли и август – участваха 40 деца от 7 до 11 години . Тя включваше: читалня на открито, клубове по интереси, арт ателие и игри на открито. В заниманията участваха освен нашите малки съграждани и много деца, гостуващи на баба и дядо през лятото.**

**За поредна година участвахме в подготовката и реализацията на Културната програма на Общината по случай Празника на града, която бе открита с Изложба от творби на децата работили по Програма „Лято в библиотеката” и децата от Центъра за обществена подкрепа.**

**В историческия музей бе представен биографичния роман за големия български художник Никола Манев -„Живея в светлина”. Състоя се среща с автора на романа Исак Гозес.**

**VII национален конкурс за млади изпълнители на забавна музика „Полските щурчета” се проведе на 2, 3 и 4 септември. Състезаваха се 93 участника от най- престижните клубове в страната. Водещ бе Рангел Вангелов. Първата вечер гост-изпълнители бяха „Трамвай № 5”, втората вечер на препълнения градски площад Веселин Маринов зарадва участниците, съгражданите ни и многобройните си почитатели от целия регион със своя вълнуващ концерт „40 години на сцена” .**

**На 6 септември – Деня на съединението на Източна Румелия и Княжество България се проведе Общински празник на художествената самодейност „ Да съхраним традициите”. Участваха 19 колектива от читалищата и клубовете на пенсионера.**

**На 7 септември XVI Общински събор на плодородието „Златна есен 2022” поднесе отново наслада и удивление на съгражданите ни и гостите на града със своите оригинални блюда и атрактивно подредени маси с даровете на природата .**

**В рамките на програмата в Историческия музей бяха открити изложби „Нумизматика”, скулптори от дърво на Станимир Габровски и „ Оръжия, бижута и още нещо от преди 7000 години”.**

**Празника на града на 8 септември чествахме с концерт на Николина Чакърдъкова и Неврокопски танцов ансамбъл на градския площад.**

**На X юбилейно фолклорно надиграване „Ритми край Янтра” участваха 19 колектива от цяла България. Гост водещ отново бе Рангел Вангелов.**

**„Есен в библиотеката” –месец октомври гостуваха деца от ЦДГ „Детски свят”- слушаха приказки, изработиха звезди и засадиха дърво в двора.**

**На 1 ноември в Детското ателие организирано от библиотеката децата рисуваха портрети на народни будители.**

**Празничният концерт в салона на читалището по случай 300 годишнината от раждането на патрона ни Отец Паисий, 260 годи от написването на История славянобългарская и Деня на будителите включваше изпълнения на ДМШ, ФФ „Полянци” ВГ „Сияние”, ВГ „Вдъхновение” и ФК „ Луди Млади”.**

**115 годишнината от раждането на Астрид Линдгред чествахме с деца от вторите класове на СУ - презентация, състезание по правопис и парад на Пипилотите в библиотеката.**

**Деня на Християнското семейство организирахме и празнувахме съвместно с клуб на пенсионера „Ехо от младостта” в клуба. Тържеството бе открито с презентация на библиотекарката Маргарита Христова, деца от ДМШ поздравиха присъстващите със свой изпълнения, авторски стихове посветени на празника рецитира водещата Валентина Димова. Гости на празника бяха г-жа Кузманова – Председател на Общински съвет и г-жа Генова –началник отдел социална политика, образование и култура на Общината, както и представители на клуб на пенсионера село Полски Сеновец. За доброто празнично настроение допринесе със своите изпълнения и музика Петър Петров.**

**На 2 декември, с програма на ученици от СУ „Цанко Церковски”, тържествено бяха запалени светлините на елхата и украсата на градския площад.**

**В Коледна работилница в читалищната библиотека деца от СКТМ „Янтра 2012” изработиха 60 картички, за състезателите на турнира по тенис организиран от клуба на 17 и 18 декември.**

**На Коледния празник в библиотеката присъстваха децата от първите класове на СУ. Детският театрален състав при читалището участва с постановката „Като на театър”.**

**Последната изява за 2022 година бе Коледния концерт на сдружение „Полските щурчета”, за връчване на годишните награди на сдружението, на 26 декември. Наградени бяха учителките Маринела Иванова и Галя Бринтноул, учениците Никола Кушев и Иван Георгиев, художествения ръководител, корепетитор и изпълнител Петър Петров. В концерта участваха Веселин Маринов, Христо Кидиков, ВГ „Сияние”, квартет „Славейчета” и участници в конкурса „Полските щурчета” 2022 година от град Полски Тръмбеш.**

**ІІІ. БИБЛИОТЕЧНА ДЕЙНОС**

**Читалищната библиотека разполага с фонд от 29356 библиотечни единици. През изминалата година читателите са 300, от тях до 14 години – 170 . Посещенията за заемане за дома са 2463 , а 537 в читалня. Заети библиотечни документи 7260 броя.**

**Най – малката читателка е на 2 години – Катерина Илчева, а най - възрастната на 87 години -Мария Костадинова.**

 **Набавени библиотечни материали, които обогатиха фонда на библиотеката през 2022 г. са 337 книги. От тях 114 тома по спечелен Проект ”Българските библиотеки – съвременни центрове за четене и информираност” към Министерството на културата на стойност 1383,38 лева. Закупени със собствени средства са 87 тома. Дарени книги от читатели , Община, Регионална библиотека , издателство ”Хермес” и фондация „Детски книги” - 146 тома.**

* **Христо Димитров дарил - 20 тома.**
* **Свилен Минчев – 24тома , от тях на английски 13**
* **Христина и Надежда Борисови 24 тома**

**Библиотеката е абонирана за 4 периодични издания. Средствата са от - Община П.Тръмбеш - вестник „Борба” ,”Янтра днес” и в–к „Трета възраст”, от РПК- 1 детски списание „Бърборино”.**

**ІV. ХУДОЖЕСТВЕНО – ТВОРЧЕСКА ДЕЙНОСТ**

**Основа на читалищната дейност, с огромен принос за обогатяване на културния живот и развитието на талантите в нашия малък град, са съставите за любителско художествено творчество и школите по изкуства. Изпълненията на техните възпитаници и през изминалата година радваха съгражданите ни . Освен това те отново представиха достойно града ни на редица престижни фестивали и конкурси.**

**ФФ „Полянци” взе участие, с най-малките си танцьори, във ФФ „Насред мегдана” Арбанаси 2022г. Спечели второ място и парична награда от 100 лева. Средна и представителна група на „Полянци” участваха в XVI Международен фестивал на изкуствата „Музите” град Созопол и завоюваха Първа награда. На 29 октомври отново Представителна и средна група на „Полянци” се явиха на VII Национален детско - юношески фестивал „Мисионис пее и танцува” град Търговище и спечелиха Първа и Втора награда. Годишният концерт, на който танцьорите показаха постигнатото през сезон 2021-2022г. бе на 10 юни, участваха и гост изпълнители от танцово студио „ Динамик” гр.Велика Търново . ФФ „Полянци участваха в Празничния концерт по случай 120 годишнината на читалището в село Масларево. По традиция девойките на състава лазаруваха , момчетата коледуваха.**

 **ФК„Луди Млади” се представи на Национален Фолклорен фестивал в град Добринище, област Благоевград.**

**На 9 април Вокална група „Сияние„ гостува в предаването на Бони Милчева – „Ако зажалиш”. На фестивала на градската песен Велинград групата спечели втора награда. От Фестивала на старата градска песен „Аз съм мома Беленчанка” град Бяла завоюваха Първа награда за групата и Първа награда за индивидуално изпълнение на Петър Петров. На Национален фестивал град Самоков спечелиха III награда.**

 **Не по-малко успешни бяха изявите на вокална група „Вдъхновение”. Участието им във фестивал на градската песен град Чавдар се увенча с Първо място на групата и Първо място на дует Петър Петров и Славка Петрова. На фестивала за градска песен село Крапец те спечелиха Трето място за групата и Първо за индивидуално изпълнение на Петър Петров. От Национален фестивал на градската песен Свиленград се завърнаха с Първата награда, златен медал за групата и за дует Славка Петрова , Петър Петров.**

 **Детският театрален състав подготви за своите почитатели и малките зрители спектакъла „ Като на театър”, с който взе участие в Коледния празник в читалищната библиотека и гостува на децата в ЦДГ „Детски Свят”.**

 **През 2022 година 15 деца се обучаваха в Детската музикална школа, клас пиано и популярна музика. Освен в концертите и изявите организирани от читалището, възпитаници на школата , участваха и в Национален конкурс за млади изпълнители на забавна песен „Полските щурчета”.**

 **В детската школа за народни танци към ФФ „ Полянци”за първи път до магията на фолклора се докосват най- малките ни съграждани. През сезон 2022-2023 в школата се обучават над 40 деца разделени в 2 групи по възраст.**

**V. ФИНАНСОВО – СТОПАНСКА ДЕЙНОСТ**

**За да може читалището да реализира своите дейности, освен Държавната субсидия, получава голяма финансова подкрепа от Община Полски Тръмбеш. Отоплението на читалищната библиотека е поето изцяло от Общината. Подпомагат ни при закупуването на пелети за отоплителната инсталация на читалището, за да можем да работим пълноценно през цялата година. По крупните изяви организираме съвместно с Общината и с нейната финансова подкрепа. Средствата за пътните разходи на съставите при участията им в национални и международни фестивали и конкурси отново са ни осигурени от тях. Затова от името на Настоятелството , читалищните служители и всички самодейци се обръщам с думи на благодарност към Кмета г-н Чакъров, Председателя на Общински съвет – г-жа Кузманова и екипите им за подкрепата , която оказват в цялостното развитие на читалището и читалищните дела.**

**Допълнително финансиране за по - богата дейност успяваме да получим и от проектите , които разработваме към различните Програми , даренията на институциите и наши съграждани.**

**Благодарим на всички, които са съпричастни към работата ни, на съгражданите ни, които участват в изявите и ни подкрепят при осъществяването им.**

 ПРЕДСЕДАТЕЛ НЧ: ……………

 /Н. Миновска/

**СПИСЪК НА НАСТОЯТЕЛСТВОТО, ПРОВЕРИТЕЛНАТА КОМИСИЯ И СЕКРЕТАРЯ НА НЧ „ОТЕЦ ПАИСИЙ 1905” ГРАД ПОЛСКИ ТРЪМБЕШ**

**Председател на Читалището:**

**НЕЛУШКА АСЕНОВА МИНОВСКА**

**Членове на Настоятелството:**

**НЕЛУШКА АСЕНОВА МИНОВСКА**

 **ВЕНЕТКА АТАНАСОВА ХРИСТОВА,**

**КАТЯ МИЛКОВА ИЛИЕВА,**

**МАРИНЕЛА КЪНЧЕВА ИВАНОВА,**

 **РОЗАНА БОРИСОВА НЕКЕЗОВА** ,

**ТОТКА ПЕТКОВА ЯНЕВА**,

**МИНЧО АНТОНОВ ЦАЧЕВ**

 Проверителна комисия :

Председател:

 **ЦВЕТАНКА ГЕОРГИЕВА АНТОНОВА**

**Членове:**

 **ВАСИЛКА ДИМИТРОВА ДИМИТРОВА,**

 **ДЕСИСЛАВА ДИМИТРОВА РАХНЕВА**

Читалищен секретар:

**ГОРИЦА ПАНТЕВА ДОНЧЕВА**